**SLOVENŠČINA – 9. RAZRED – SKUPINA ZUPAN 22. 5. 2020**

Za zaključek (preden se vidimo v šoli) bomo pričeli z obravnavo še zadnjega književnega obdobja, ki ga imenujemo SODOBNA SLOVENSKA KNJIŽEVNOST. Gre za književnost po

letu 1945.

Zapiši v zvezek:

**SODOBNA SLOVENSKA KNJIŽEVNOST (1945 - … )**

Obdobje **sodobna slovenska književnost** opredeljuje književnost, ki je pri nas nastajala **po 2. svetovni vojni in nastaja še danes.**Ob imenu *sodobna slovenska književnost* se za omenjeno obdobje uporabljajo tudi izrazi: književnost po l. 1950; obdobje/ književnost po 2. svetovni vojni.

Začetek obdobja označuje izid pesniške zbirke **Pesmi štirih** (Kajetan Kovič, Ciril Zlobec, Janez Menart in Tone Pavček), ki je **1. sodobna slovenska pesniška zbirka.**

Značilnosti: Ukvarja se s pojavi in problemi sodobnega, sedanjega časa.

Književne zvrsti: V obdobju sodobne slovenske književnosti nastajajo dela v prozi, poeziji in dramatiki. Uporabljajo lahko že ustaljene, tradicionalne oblike, ki jih lahko posodabljajo, lahko pa uvajajo nove, moderne.

Predstavniki:

a) PESNIKI: Ivan Minatti (V mladih brezah tiha pomlad), Kajetan Kovič, Tone Pavček (Majnice – Pesem), Janez Menart (Kmečka balada), Dane Zajc (Moja prava pesem), Gregor Strniša, Svetlana Makarovič, Ervin Fritz, Niko Grafenauer (Življenje), Boris A. Novak, Tomaž Šalamun…

b) PISATELJI: Branka Jurca, Pavle Zidar (Glavne osebe na potepu-Spužva), Drago Jančar, Mate Dolenc, Ivo Zorman, Leopold Suhodolčan (Stopinje po zraku), Feri Lainšček, Desa Muck (Nebo v očesu lipicanca), Janja Vidmar (Princeska z napako), Slavko Pregl (Srebro iz modre špilje) , Primož Suhodolčan (Košarkar naj bo) …

c) DRAMATIKI: Tone Partljič, Žarko Petan, Vinko Möderndorfer …

Veliko sodobne slovenske poezije je uglasbene. Nekaj jo lahko poslušaš s kliki na spodnje povezave:

- Tone Pavček: Dober dan, življenje (izvaja Ditka)   
<https://www.youtube.com/watch?v=BVPPqeqeFgU>

- Kajetan Kovič: Moje mesto (izvaja Leonart) <https://www.youtube.com/watch?v=PDkKjqXp1A8>

- Bina Štampe Žmavc: Svetovja (izvajata Tomi Meglič in Tokac)   
<https://www.youtube.com/watch?v=TnQ6ZXUknNA>

- Ivan Minatti: Pa bo pomlad prišla (izvaja Oto Pestner)   
<https://www.youtube.com/watch?v=Uq9qbe_3qJM>

- Gregor Strniša: Orion (izvaja Severa Gjurin)  
<https://www.youtube.com/watch?v=d6AFV78AxRE>

V ponedeljek, ko prideš v šolo, prinesi s seboj zvezek in DZ, da bom pogledala, če si doma naredil vse, kar smo delali. Prinesi tudi berilo, verjetno ga bomo še kaj potrebovali. Potrebščine boš nato pustil v šoli.

Lepo bodi in se vidimo.

Učiteljica Sanda Zupan